LidanRubinov/Halacha-QA huggingface dataset:
שאלה: חק לישראל בחול המועד: מועדים לשמחה, רציתי לשאול לגבי הקריאה היומית בחק לישראל - מהי הקריאה בחול המועד? האם בפרשה שאמורה היתה להיות השבת או האם יש קריאה מיוחדת לחג? כמוכן רציתי לשאול לגבי שנה שאינה מעוברת - האם יש לקרוא בעת פרשות מחוברות (כגון תזריע מצורע) את הקריאה היומית לשתי הפרשות או רק את הפרשה הראשונה? ובנוסף רציתי לשאול לגבי הקריאה בליל שישי של חק לישראל - בכל יום יש בנוסף לקריאת בתורה, קריאה בנביא, כתובים זוהר וכו מדוע בליל שישי יש קריאה רק של כ"ו פסוקים. ישר כח
תשובה: בחוה"מ אין קריאת שמו"ת או חוק לישראל (שו"ע רפה,ז) בפרשיות מחוברות קוראים שני פרשיות חוק לישראל. יש עניין לסיים במקרא (כה"ח לג, לה)
שאלה: שימוש במחשב בחול המועד: יש לי מס שאלות בנוגע לשימוש במחשב בחול המועד: 1) האם מותר לאייר במחשב בעזרת לוח גרפי מיוחד שמוחבר למחשב והאיור מצוייר על המסך. 2) האם מותר לאייר עם העכבר בתוכנת "צייר" במחשב. 3) האם מותר לכתוב בשפת תכנות. 4) האם מותר לערוך סרטון בתוכנה לעריכת סרטונים. אשמח בנוגע לכל המקרים אשמח לדעת אם יש חילוק אם זה נעשה בשביל שעשוע לבין אם זה נעשה כעבודה ללימודים (אני סטודנט) לבין אם זה נעשה כעבודה עליה אקבל כסף.
תשובה: מותר לצייר ולכתוב במחשב אך לא להדפיס, או ליצור דיסק חדש מי שעבודתו במחשבים אל יעבוד בחוה"מ
שאלה: כשרות בפסח: מועדים לשמחה, יש לי 2 שאלות: 1) במשרד שאני עובד יש סוכר ותה כשרים בכשרות רגילה לימות השנה אך לא לפסח, האם מותר לי להשתמש בהם בפסח? 2) האם מותר לי לאכול בפסח במקום עבודתי, אוכל כשר סגור בקופסת פלסטיק, אשר חומם במיקרוגל לא כשר?
תשובה: 1.כל מוצר טבעי שיש חשש שנארז או שהוסיפו לו חומרים נוספים טעון הכשר לפסח 2.השימוש במיקרו גל מותנה בשתי אריזות הרמטיות
שאלה: ביקור מקום מוכר חמץ בפסח: זומנתי לאיזה מאורע במקום שנמכר בו חמץ במהלך הפסח. אני תוההת האם אפשר להגיע לאותו מאורע לשם כיבוד המזמין וכמובן מבלי חלילה להנות מחמץ או שמא משום מראית עין אסור ללכת? וחג שמח
תשובה: משום מראית העין יש להימנע מהלשתתף במקום בו מוכרים חמץ יש כאן גם אמירה: נושא החמץ ידוע ומפורסם בארץ. רוב רובו של הציבור לא אוכל. הזמנת אנשים למקום בו מוכרים חמץ היא התרסה. יש צורך לעצור תופעה זו.
שאלה: פתיתי סויה בפסח: האם פתיתי סויה (מותפחים במים?)- כשר לפסח?
תשובה: ב"ה מועדים לשמחה הרוב נוהגים בארץ שסויה נחשב לקטניות. הפתתים עברו עיבוד לכן צריך לדעת האם הוסיפו עוד חומרי גלם וכן האם עשו ייצור מיוחד לפסח אחר הכשרת המפעל. לכן אין להשתמש בלי כשרות לפסח. לגאולה שלמה הרב חגי בר גיורא
שאלה: דגימת צמחים וריבוי במועד: אני חובב צמחיה וגינון ודבר זה מסב לי אושר. במהלך הטיולים של חול המועד קטפתי דוגמיות של ענפים לצורך ריבויים כייחורים. אין לי גישה קלה ביום-יום לאותם מקומות שבהם מצאתי את הצמחים שדגמתי. וגם ככל שמזג האויר ילך ויתחמם לאחר הפסח האפשרות להשריש ולשמור את הייחורים תלך ותקשה, אולם זה לא בלתי אפשרי להרבות צמחים בקיץ, וזה לא בלתי אפשרי לדגום צמחים אלו לאחר החג. שמתי אותם באדניות ובחממות ביתיות על דעת כך שזו מלאכה קלה וזהו לכאורה דבר האבד, אבל בדיעבד, נמלכתי בדעתי. האם עלי לקיים את הייחורים באדניות? האם עלי להשמידם?
תשובה: וברכת ד' לאחר שנעשה אפשר לקיים. מועדים לשמחה יהודה הלוי עמיחי מכון התורה והארץ
שאלה: מתי זמן ספירת העומר: השבוע ערב חג הפסח התחיל בשני בערב ויצא בשלישי בערב-כל הזמן הזה זה יום י"ד. אז באותו זמן שיוצא י"ד נכנס ט"ו,אם כן למה בתחילת יום ט"ו בתפילת ערבית, בספירת העומר אומרים "היום יום ראשון." ובקטן רשום ט"ז בניסן,שהרי זה יום ט"ו?
תשובה: ביהדות היממה מתחילה מהערב ועד לערב שלמחרת. כשאנו סופרים בתפילת ערבית את העומר אנו בעצם סופרים את העומר של היממה הבאה, לכן התאריך הוא כפי שרשמת.
שאלה: ברכת כהנים ע י מישהו אחר: כשישנו מצב שאני בביהכנ ס ואבי לא נמצא, אך סבא שלי או דוד שלי נמצאים. האם זה מועיל שהם יברכו אותי בברכת כהנים או שמא רק אבא שלי צריך לעשות זאת?
תשובה: ה' הוא המברך דרך הכוהנים. יש נוהגים שהסבא גם משתתף ויש מרחיבים זאת לדוד הכול לפי המנהג ואם לא ידוע לך מהו המנהג בקהילתכם תבקש רק מהסבא. ה' יצליח דרכך.
שאלה: מתי יבוא המשיח: לפי הנביא כתוב שיום ט באב הוא יום שמחה בגלל בואו של המשיח ומקור אחר אומר פסח חג הגאולה וביום הפסח אמור לבוא המשיח אז אני לא מבין ונראה לי שאחד מבין השניים טועה, אז אפשר בבקשה לענות? ב
תשובה: : בט' באב נולד משיח. ובניסן יבוא משיח. אולם אין כלל סתירה. יש הרבה מהלכים כיצד יבוא משיח. יכול לבוא בדרך של בעיתה או בדרך שאחישנה. בדרך אחת שהוא יבו זה מביא אותו אלינו בניסן. ובדרך שניה זה מביא אותו אלינו באב.
שאלה: מרק עם פירורי מצה: בימי הפסח אני לעיתים אוכל מרק ומפורר לתוך המרק מצה בחתיכות קטנות. האם אני צריך לטול לפני ידיים ולברך המוציא ואח"כ ברכת המזון? אשמח לקבל תשובה גם לאחר ימי הפסח.
תשובה: חתיכות מצה במרק בכלי ראשון ברכתם מזונות בכלי שני (בצלחת) ברכתם המוציא אף שאין בהם כזית בכול חתיכה כיון שיש להם תואר לחם.(שו"ע קסח,י) בשונה מכופתאות (קניידלך), שברי מצה מטוגנת עם ביצה (מצה בריי) ברכתם מזונות לאשכנזים וספרדים כאחד בימי הפסח ולאחריו. (מקורות - כה"ח קסח,פה. ילקו"י, וכן פסק הגר"ד ליאור שליט"א בברכת מצה בריי)
שאלה: סרט ככיסוי ראש לאישה: לכבוד הרב! אמרה לי מישהי ששמעה בשם הרב, שהרב מתיר לנשים נשואות להיות עם סרט (למיטב הבנתי הכוונה היא כמו שנוהגים כמה נשים ללכת היום, שהוא בגודל כטפח - שניים אבל אינו מכסה את כל השיער או את רובו) שישמש ככיסוי ראש. אשמח אם אפשר לדעת את דעת הרב בנושא ומדוע. על הסיוע!
תשובה: אם רוב השערות מגולות זה לא כיסוי, זה הצגה. מבחינה הלכתית זה לא נחשב כיסוי. זה כמו שאדם יבשל בסיר, ויניח על הסיר פס מתכת שישמש לו בתור כיסוי לסיר, וודאי שזה צחוק.
שאלה: מרגרינה לאשכנזים בפסח: האם מותר לאשכנזים לאכול מרגרינה בלובנד בפסח?
תשובה: ב"ה שלו-ם וברכה, מרגרינה רגילה מכילה רכיבי קטניות אלא אם כן מודפס ללא חשש קטניות והיא מכילה שמן דקלים או קוקוס. הרב חגי בר גיורא
שאלה: הכשר רוטב טריאקי לפסח: גם אני מצאתי מוצר "רוטב טריאקי" בהכשר לפסח "כשר למהדרין" של אותו הרב, שלמה גיסינגער,וכן מצויין "ובאישור הרבנות הראשית לישראל". שהובא ע"י היבואן : מור ים מרקטינג בע"מ מקיבוץ צרעה טל: 029908001. האם הרב הנ"ל ידוע והכשריו מקובלים בארץ? אודה על תשובתכם בהקדם. בברכת מועדים לשמחה, השאלה נשאלה בהמשך לשאלה "כשרות כרובית של חברת בודק"
תשובה: ב"ה שלו-ם וברכה, אם למוצר יש באמת אישור של מחלקת היבוא המוצר אמור להיות כשר. הרב חגי בר גיורא
שאלה: קדיש על מי שתרם גופתו למדע: האם נכון וראוי לומר קדיש על חבר שנפטר (אינו בן משפחתי) שתרם את גופתו למדע.? אם כן ממתי יש לומר קדיש? בברכת התורה גדעון מצד
תשובה: חיוב קדיש חל רק על בני הנפטר
שאלה: מיץ ענבים: האם מיץ ענבים של קידוש (כרמל מזרחי וכו ) עשוי מ-100 ענבים או שישנם חומרים נוספים (סוכר וכד )? השאלה נשאלה בהמשך לשאלה "למה מברכים שהכל על מיץ ענבים?"
תשובה: ב"ה שלו-ם וברכה, למיץ ענבים של חברת כרמל לא מוסיפים רכיבים אחרים. מיץ ענבים של יקבים אחרים מכילים רוב מיץ ענבים אלא אם כן מודפס 100 אחוז מיץ ענבים. הרב חגי בר גיורא
שאלה: קניית מזון בחול המועד: במידה ונמצאים בחנות מזון בחול המועד לצורך קניית מזון לחג, האם מותר: א. לקנות מזון עבור אכילה במוצאי החג? (שאז החנויות אינן פתוחות או נפתחות מאוחר) ב. לקנות מזון עבור ימי החול שאחרי החג, מכיוון שכבר נמצאים בחנות? (כי להגיע במיוחד לחנות לאחר החג כדי לקנות זו טירחה גדולה בהרבה מקניית מוצרים נוספים כאשר כבר נמצאים בחנות)
תשובה: אם אינך טורח במיוחד מותר לקנות גם מצרכים אחרים
שאלה: חיוב נשים בסיפור יציאת מצרים: ח למדו לפטור נשים מלימוד תורה מפסוק "ולמדתם אותם את בניכם". שאלתי- מדוע שונה הדבר מהפסוק"והגדת לבנך" שממנו נלמד חיוב סיפור יציאת מצרים? זהו הפסוק שמודגש בהגדה של פסח בחיוב סיפור יציאת מצרים. ומדוע, בדומה ללימוד תורה, לא נפטור נשים מסיפור יציאת מצרים? תורה היא וללמוד אני צריך.
תשובה: לגבי מצוות סיפור, יש סברה מיוחדת לחייב נשים משום שגם הן היו באותו הנס של יציאת מצרים. יש מחלוקת האם נשים חייבות בסיפור יציאת מצרים. המחלוקת נוגעת להבנת טעם חיוב נשים במצוות ליל הסדר. נשים חייבות במצוות משום שאף הן היו באותו הנס. ונחלקו האם הדבר מחייב אותם מהתורה או רק מדברי חכמים. עוד נחלקו האם הם חייבות רק במצוות מדרבנן או גם במצוות סיפור שהיא מצווה מהתורה.
שאלה: חידוד השאלה לגבי בוטנים בפסח: ברשותך אנסה לחדד את השאלה. אנחנו בעלי תשובה, כך שאין לנו מנהג אבות. עד כה בנושא פסח הלכנו לפי הרב מלמד אולם אנחנו תושבי רמת גן ולכן החל מהשנה בעלי החליט שיהיה נכון ללכת לפי הרב אריאל, רבה של העיר. הרב מלמד מתיר אכילת בוטנים אולם לגבי לפתית קנולה יש לו למיטב ידיעתי דעה שונה מאשר לך. חשוב לנו להיות עקביים ולכן מעוניינים לדעת האם הרב מתיר אכילת בוטנים במבה בפסח. ומועדים לשמחה! השאלה נשאלה בהמשך לשאלה "אכילת בוטנים בפסח לאשכנזים"
תשובה: בוטנים נקייים אינם אסורים אלא למי שנוהג לא לאוכלם בוטנם קלויים עלולים להכיל חמץ במבה טעונה הכשר לפסח היא עלולה להכיל חומרים נוספים
שאלה: לחתוך שערות לבנות לגבר: 1. האם לבחור שרוצה לצאת לפגישה, מותר לחתוך שערות לבנות בספירת העומר? 2. מה הדין לגבי חול המועד?
תשובה: הבעיה היא לא ספירת העומר אלא איסור לא ילבש הנוהג כל השנה. אם הדבר מפריע לשידוך, אפשר לצבוע חד פעמית. הרי לא תוכל להסתיר זאת לעולם מבת זוגך.
שאלה: הקמת מיקווה בבית: איזה אישור צריך לטבילת נשים במיקווה בבית במידה שהמיקווה נבנה על פי ההלכה השאלה נשאלה בהמשך לשאלה "הקמת מקוה בבית פרטי וספר תורה בבית"
תשובה: בניית מקווה הינו תחום מקצועי וצריך ללמדו היטב. וצריך לעשות בדיקה שנתית לתקינות המקווה והאוצרות. ישנו גוף הנקרא : 'מקווה מים חיים' בראשות הרב מרדכי כלאב שליט"א פלפון 0525972675 כדאי לך להתייעץ איתם.
שאלה: שמן שטוגן בו בשר: 1.יש לי סיר שעושים בו תבשילים עם בשר. פעם אחת הוצאתי את הסיר ועשיתי בו אורז (הסיר היה שטוף היטב) האם האורז כעת הוא בשרי? 2.האם יש הבדל בין אם השתמשתי בסיר תוך 24 שעות או לא? 3.טיגנתי שניצלים בשמן ומיד לאחר שסיימתי את הטיגון לא החלפתי את השמן וטיגנתי בו חצילים, האם החצילים נחשביים בשריים לכל דבר וצריך לחכות 6 שעות לאחר אכילתם? 4.מותר לבשל משהו חלבי בסיר שמשתמשים בו בבשר (כאשר לא השתמשו בסיר 24 שעות ) שבת ומבורכת
תשובה: 1-2. האורז אינו בשרי ומותר לספרדים לאוכלו עם גבינה. (לאשכנזים מותר למוזגו לצלחת חלבית ולאוכלו ביחד עם גבינה אם לא השתמשו בסיר לבשר תוך 24 שעות. ואם השתמשו לבישול בשר מותר לאוכלו עם גבינה בזה אחר זה) 3. אסור לאוכלם עם גבינה אך לא צריך להמתין 6 שעות (ש"ך פט,יט) אך לא ראוי לעשות כן לכתחילה. 4. חס וחלילה.
שאלה: חמץ שנמצא בפסח: לכבוד הרב שליט"א, מועדים לשמחה בקשר להוראת הרב לשרוף חמץ שנמצא במועד, כמובא בפוסקים - ברצוני לשאול: לפי המנהג הרווח עתה למכור את כל החמץ הנמצא ברשות, הלא החמץ שנמצא שייך לנכרי, ואף שמסתבר שאינו מקפיד עליו לאבדו, מדוע צריך לשורפו הלא אין מוטלת על אדם מצות שריפה על חמץ שאינו שייך לו, הגם שאסור לשהותו בפסח. ב מראש השאלה נשאלה בהמשך לשאלה "מציאת חמץ בפסח"
תשובה: אם מדובר בחמץ שאפשר לאוכלו כמו עוגיה שקד מרק וכד' יש למהר לשורפו שמא יאכל בטעות הוא או בני משפחתו. מועדים לשמחה ועיין הגדה של פסח 'מנחת אשר' שערי תשובה סימן טז-יז.
שאלה: משקה שוקו ללא כשרות בפסח: אשתי קנתה מוצרים כשרים לפסח וביניהם שוקו לשתיה לילדים (בני 4, 6 ו -7) שלא כתוב עליו כשר לפסח. הילדים שתו ממנו בימי הפסח הראשונים. יש לציין שהם שותים ממנו 3 פעמים ביום וזאת במשך שנים. ראיתי שאין עליו כשרות לפסח ואם הייתי אומר לאשתי היתה בעיה לילדים ואולי אף בעיה של בית. האם יש צורך להקפיד כל כך עם הילדים או למען בית הייתי צריך להתעלם למשך 4 הימים שנותרו לסוף החג? לדעתי הבעיה בשוקו היא שיש בו לציטין שעשוי מסויה ולכן לא מצוין עליו כשר לפסח (זו הכשרה שלא נותנים הכשר לקטניות בכלל). (אנחנו אשכנזים). השאלה נשאלה בהמשך לשאלה "התרת נדרים בנושא קטניות"
תשובה: אם מדובר על תנובה זה כשר לפסח. בכל אופן לגבי השאלה העקרונית לגבי הקפדה על מצוות מול בית, באופן כללי לא בונים את הבית על ידי כך שמעגלים פינות ולא מביעים את הרצונות והאמונות של בני הזוג. אולם לפעמים בהוראת שעה ולמקרים מוגבלים יש לשקול משום בית שלא להציף את ההבדלים ואת ההקפדות שלפי דעתך ראויים להיות בבית. כל שאלה לגופא. במקרה של שוקו היה מקום להקל.
שאלה: רחל-שם בעייתי?: אני בת 26, בתעודת זהות שמי הוא רחל אבל כולם קוראים לי חלי. לאחרונה שמעתי שרחל הוא שם בעייתי- שיכול להיות בעיות בלידה, שמבחינת מספר נורמולוגי הוא פחות טוב ושעדיף שיהייה בשם י או ה. השאלה שלי אם כדאי לי להחליף או להוסיף את השם חלי לת.ז?
תשובה: חלי הוא שם פחות טוב מרחל, ואם תרצי עדיף רחלי. ובע"ה בזכות צניעות ומידות טובות תתברכי ואל תחששי לשום דבר.
שאלה: האם אתר אינטרנט חייב להפסיק לפעול בשבת?: יש לי אתר אינטרנט. האם אני חייב לכבות אותו בשבת או שזה שאני לא מתפעל אותו מספיק?
תשובה: מאחר ומדובר על אתר מכירות, יש לדאוג שלא תהנה מהרווחים של שבת. לכן, יש לסגור את האתר. האם חובה לסגור אתרי אינטרנט אחרים בשבת?
שאלה: שירים בספירת העומר: אני מאוד אוהב לשמוע שירים,ורציתי לדעת האם בספירת העומר מותר לשמוע שירים וואקלים (גם שמחים) או שירים שקטים אבל עם כלי נגינה.
תשובה: רק שירי ריקודים ומחולות אסורים.
שאלה: להוסיף מים למיחם בשבת שלא יתקלקל: המיחם בשבת עומד להתרוקן וכדי שלא יתקלקל האם ניתן להוסיף מים ולא להשתמש במיחם או שזה נקרא בישול ואז זה אסור? השאלה נשאלה בהמשך לשאלה "מיחם שנשאר על מצב הרתחה בשבת"
תשובה: אם הוא שם מים קרים, זה נחשב בישול בשבת וזה אסור מהתורה (בלי קשר לשימוש במים) ויש להחמיר בזה.
שאלה: לשון הרע למדריכים: בתור מדריכים של אותו שבט אנחנו מדברים על החניכים וגם על בעיותיהם, התנהגותם הטובה והלא טובה וכו, האם כשאין כוונה לגנאי וכל הדיבורים הם למען התקדמות איך ומה לשפר וכו יש בזה לשון הרע? מה הכללים לשמירת הלשון למדריכים?
תשובה: כפי שכתבת, כל מה שנצרך לתיקון ונעשה בשביל כך אין בכך לשון הרע. כל מה שהפירוט של השם אינו נצרך יש להמנע מכך.
שאלה: לעזור להורים ללא ידיעת הבעל: רציתי להבין מה פרוש כסף משלך? השאלה נשאלה בהמשך לשאלה "לעזור להורים ללא ידיעת הבעל"
תשובה: אם את עובדת קשה מעל לנורמות המקובלות, העודף שייך לך.
שאלה: לתת צדקה בבית: האם אפשר לשים צדקה בקופת צדקה בבית במקרה של בעיות חלום רע.?
תשובה: מצווה גדולה.
שאלה: קדיש על "צמח" וחסר דעת: בפוסקים יש נידון האם אומרים קדיש על קטן בן שנה וכד - מאחר ולא בא לכלל עונשין ולא צריך כפרה. השאלה היא: מה הדין שוטה גמורה ( ילדה שחלתה בגיל שנה וחצי, ומאז שכבה במצב צמח חלקי, ובכל מקרה לא היתה במצב שהיתה חייבת במצוות, ונפטרה בגיל 30) - האם דינה כתינוק בן שנה לעניין אמרית קדיש או לא? במידה ויש מקורות על כך - אשמח לקבל.
תשובה: לשואל, תנוחמו מן השמיים. בשו"ת מהר"ם מבריסק (חלק ג סימן כא אות ד) הביא שיש מחלוקת על כך אבל הכריע שצריך לומר קדיש גם על חסרי דעת, ושכך המנהג: "ופוק חזי מאי עמא דבר   צא וראה מה העם נוהג  שאומרים קדיש על חרש שוטה וקטן ואפילו אי כולהו איתנהו בחד גברא  שאותו אדם הינו גם חרש גם שוטה וגם קטן, ובהדי כבשי דרחמנא אין אנו יודעים, ובטח היה מן הצורך שהנשמה הלזו תהיה בגוף הזה".
שאלה: שיפוצי דירה בעיקר צביעת קירות של בית בזמן העומר: האם מותר לצבוע דירה בזמן העומר?
תשובה: מותר לכול העדות.
שאלה: פירוש בארמית ב"ובא לציון": מדוע אומרים בתפילה בשירת הים וב"ובא לציון" אחרי הפסוקים: קדוש קדוש קדוש, ברוך כבוד ה וה ימלוך לעולם ועד את הפירוש של הפסוקים בארמית?
תשובה: כך כתב הטור בס' קל"ב: "תרגמין הקדושה ואומרים ותשאני רוח ומתרגמין אותו ואומרים ה' ימלוך לעולם ועד ותרגום כדי שיבינו כל העם וזה שנקרא סדר קדושה וצריך ליזהר בו מאד לאומרו בכוונה דאמר רשב"ג משום רבי יהושע מיום שחרב ב"ה אין לך יום שאין בו קללה ולא ירד הטל לברכה וכל יום מרובה קללתו מיום שלפניו אלא עלמא אמאי קאי אקדושה דסידרא ואאמן יש"ר דאגדתא". בית יוסף על או"ח סימן קלב: "אקדושה דסידרא. סדר קדושה שלא תקנוה אלא שיהיו כל ישראל עוסקים בתורה בכל יום דבר מועט שאומרים תרגומו וקרייתו והן כעוסקים בתורה וכיון שנוהג בכל ישראל בתלמידים ובעמי הארץ ויש כאן שתים קדושת השם ותלמוד התורה חביב הוא".
שאלה: קריאת התורה במדבר לפי תקנת משה רבינו: הרב, כיצד ניתן להבין את דברי הירושלמי והרמב"ם שמשה תיקן את קריאת התורה בשבתות לפי הדעה בגמרא שתורה חתומה ניתנה? השאלה נשאלה בהמשך לשאלה "איך למדו תורה במדבר?"
תשובה: התקנה הייתה לימוד תורה. אפשר ללמוד תורה גם בע"פ.
שאלה: חמץ שנמצא בפסח - המשך: אך בכדי שלא יבוא לאכלו די בהשלכתו לפח ואין צריך לשורפו בדוקא? השאלה נשאלה בהמשך לשאלה "חמץ שנמצא בפסח"
תשובה: עקרונית אתה צודק. אולם מכיון שהדרך הלכתחילה של ביעור חמץ היא שריפתו וגם משום הסברא שיש מחמירים שמכירה לא מועילה לחמץ גמור (ובוודאי מי שנוהג לא למכור בביתו חמץ גמור לא התכוון למכור חמץ זה) עדיף לשורפו.
שאלה: היחס לבן גוי לאב יהודי: קרוב משפחה שלי התחתן לצערי עם אישה נוצריה. נולד להם בן. כידוע הבן איננו יהודי אך שאלתי נובעת מוויכוחים ששמעתי לגבי האם הוא בכלל נחשב הבן שלו! שמעתי שמבחינת ההלכה הם אינם נחשבים לאשתו ובנו ולכן הוא יכול לעזוב אותם כביכול ללא בעיות, אך כמובן שמבחינה ביולוגית הם כן אשתו ובנו. האם הטענה הנחרצת שהם אינם אשתו ובנו נכונה?
תשובה: נכון, אי אפשר לשאת אישה בנישואין שתוקפם הוא עפ"י ההלכה כאשר האישה היא אינה יהודיה לכן היא לא נחשבת לאשתו, והבן נחשב כבן שלה אבל לא כבן שלו, כי על פי ההלכה הבנים הולכים לפי האמא ולא לפי האבא.
שאלה: להדליק נר לצדיק: האם מותר להדליק נר לרבי מאיר בעל הנס בכל יום? (ולאחר מכן להתפלל על כל ישראל ולבקש גם את בקשותי) ומה עושים במידה והדלקתי נר לצדיק רבי מאיר ובטעות נשפתי באיזור הנר והוא נכבה.
תשובה: א. מותר אך כדאי לא להתמכר, ותאמרי שזה בלי נדר כדי שלא תהיי חייבת תמיד. ב. אפשר להדליק מחדש.
שאלה: ספרי הזוהר של ברג - לגנוז או לא לגנוז: לרב יעקב אריאל, לפני כ-20 שנה רכשתי ספרי הזוהר עם פרוש הסולם בהוצאת הרב ברג. קראתי את תשובת כבוד הרב ואנני יודעת איך להתייחס לקטעים בעייתיים. האם כדאי לגנוז את ספריו של ברג ולרכוש ספרים בהוצאה אחרת? השאלה נשאלה בהמשך לשאלה "המכון לחקר הקבלה"
תשובה: פירוש הסולם הוא של הרב אשלג, לא של ברג. אם הוא צילום של ההוצאה המקורית של הרב אשלג, הוא מותר בשימוש.
שאלה: איך להעיר לאבא: אם אבא שלי נכנס לחדר בלי לדפוק. איך עלי לומר לו שזה מפריע לי ושאני מעוניין שידפוק לפני שנכנס?
תשובה: בנימוס לומר לו שאתה נבהל כשהוא נכנס לחדר ללא התראה ותשמח אם הוא ידפוק.
שאלה: הצלת נערה חילונית ממוות רוחני: ראיתי קבוצה של רבנים שאומרים שאסור לרווק לתת לבחורה חילונית שיעור פרטי ביהדות (המטרה היא לקרב את הבחורה לתורה ולא להתפרנס מכך). אני מבקש מהרב שיסביר בדעתו הרחבה כיצד הפסיקה הזו עולה בקנה אחד עם הפסיקה של שולחן ערוך הרב בסימן שו : "מי שנודע לו בשבת שהוציאו נכרים את בתו מביתו להוציאה מכלל ישראל מצוה לשום לדרך פעמיו להשתדל להצלתה.ואם אינו רוצה להשתדל בהצלתה בחילול שבת כופין אותו והוא הדין אם אינה בתו אלא בת או בן איש אחר אף על פי שאינו קרובו ויש יכולת בידו להשתדל במצוה זו אף על פי שהוא ספק אם יציל כופין אותו להשתדל בכל מה שאפשר אפילו בעשיית מלאכות גמורות אם יצטרך להן."?
תשובה: שם בהלכה מדובר על בחורה שעלולה להתבולל בין הגויים. הרבנים אסרו בשביל לעשות פעולות של קרוב לקיום תורה ומצוות. במקרה של הרבנים ניתן לומר שגברים ילמדו בנים ונשים ילמדו עם בנות. כשאיש לומד באופן אישי עם בת עלולות להיות תקלות רבות, יכולה להתפתח מערכת יחסים ותלות בין הבת לבן דבר שיעכב את האישה מלהתחבר אל הקודש.
שאלה: תפילה כשהזמן לחוץ: אם אני עובד ברבע ל6 בבוקר ועלות השחר 5 ועשרים, אני לא יספיק להתפלל את כל התפילה. רציתי לדעת איך להתפלל, ואם אפשר לקרוא בעלות השחר בפסוקי דזמרה ברוך שאמר, ואז אשרי,ישתבח וקריעת שמע?? עמידה אולי אני לא יספיק אם אפשר לעשות 2 במנחה?
תשובה: התשובה היא לא!! אבל לידיעתך הנץ היום 6:14ולכן אתה יכול להניח תפילין ולברך ב5:14. ואם הזמן לא מספיק תאמר עד ישתבח בלא טלית ותפילין ותניחם ב5:14 עד סוף התפילה. היום הולך וגדל והבעיה תפחת.
שאלה: חילול חג ופיקוח נפש: הרב, במהלך חג שביעי של פסח שהינו אני ובני משפחת בעלי במלון. הבן של גיסתי, שהוא בן חצי שנה, החל לאכול ירקות בזמן האחרון ובחג סבל מעצירות. העצירות התבטאה בקושי ביציאה כמובן, בכי (לא בלתי פוסק) של התינוק, מאמץ וכו, לא יותר מזה. בלילה כאשר חזרנו מארוחת החג לחדר, חמתי מיהרה אלינו ואמרה שחמי מחפש את בעלי כדי שיפתח את הכספת שבחדר שלנו כדי לקחת את המפתחות לאוטו- כדי לנסוע לבית המרקחת לקנות לתינוק משהו שיקל עליו. בעלי נכנס לחדר בבהלה, מיד פתח את הכספת האלקטרונית ונתן את מפתחות האוטו לחמי (שנסע וקנה לתינוק). יש לציין כי מדובר במשפחה דתית לאומית לכל דבר, לא מסורתית וכדו. היה בינינו ויכוח גדול- אני טענתי שנעשה חילול חג אדיר מכיוון שאני מכירה את האנשים (היסטרים לחלוטין), ואת המקרה של התינוק. יש לציין כי לא נעשה דבר כגון לתת לילד ירקות שידועים שמזרזים פעילות מערכת עיכול וכו לפני שנעשו דברים אלו. שאלתי היא- האם יתכן ואני טועה? האם הייתה סיבה לחשוש ואכן לחלל את החג ובעלי היה צריך לפתוח את הכספת וחמי היה צריך לנסוע? והאם חילול החג הוא פחות חמור מחילול שבת? מראש,
תשובה: אם לא הייתה הצדקה לנסוע להביא תרופה, היה זה חילול חג בעצם פתיחת הכספת ובמתן המפתחות ע"מ לחלל את החג.
שאלה: בריכה בספירת העומר ובשלושת השבועות: האם יש בעיה לשחות בבריכה בספירת העומר ובשלושת השבועות? אלי
תשובה: בספירת העומר אין בעיה בכך, ובשלושת השבועות - אם המטרה היא בילוי טוב להימנע, אחרת אין בכך בעיה. נזכה בימים אלו להתחזק באהבת וכיבוד הזולת!
שאלה: טמ"ס בשבת וחג: בשנים האחרונות החלו אצלי בעיות ראיה, והפכתי ללקוי ראיה, בגדול אני לא מאוד מוגבל אבל מתקשה בקריאה ללא עזרי ראיה. כדי לקרוא אני משתמש בטמ"ס, זה סוג של מסך ששמים מתחתיו ספר ואז הדף מוצג בהגדלה על גבי מסך. בשבת וחג אני לא משנה את גודל האותיות או גוון צבע או כל דבר אחר, לכן חשבתי שזה מותר אבל בכול זאת התעוררה אצלי שאלה. רציתי לדעת אם מדליקים את הטמ"ס לפני שבת, ולא מבצעים בו שינוי בהגדרות במהלך השבת., האם מותר להשתמש בו בשבת? (זה חשוב לי מאוד כי להעביר שבת שלמה בלי יכולת לקרוא זה ממש לא קל בשבילי) מראש
תשובה: ראשית כל, רפואה שלמה. אם אינך מפעילה את המכשיר ואינך משנה דבר, מותר. אך אני ממליץ להדביק סרט הדבקה על הכפתורים המפעילים את המכשיר או משנים את עוצמתו ע"מ למנוע פעולה אסורה בשבת.
שאלה: שהחינו על פגישת חבר בעידן האינטרנט: רציתי לדעת האם דין ברכת שהחינו ומחייה המתים שמברכים על פגישת חבר שלא ראינו אותו במשך חודש שנה, תקף גם כאשר מדברים עם החבר באינטנרט דרך הסקייפ תכונה בה ניתן לדבר ולראות עם האדם שאנו מדברים איתו במשך אותו החודש השנה?
תשובה: אם רואים ושומעים אותו לא נראה שיברך שהחיינו. הרמ"א אומר שהברכות האלו הם רשות, ולכן אם לא מאוד שמח בראייתו, ובאמת לא ראהו (גם לא דרך האינטרנט) - יכול לברך.
שאלה: מה מקור המנהג שלאחר הברכה מחלק לאבלים את הלחם ואז אוכל מהלחם: כשהמברך המוציא לאבלים בוצע את הלחם הוא לוקח לעצמו (לא אוכל) מחלק לאבלים ואז אוכל את החתיכה שלו. אשמח לדעת מה הסיבה מקור? כנראה אצל העדה התימנית
תשובה: שאלתי יהודי ממוצא תימני בעניין. באבלות נוהגים התימנים (ולא רק) שהמברך נותן את פרוסת המוציא ביד למסובים. לכן שלא בשעת אבל מקפידים שלא לתת ביד. לעומת זה, מה שאתה כותב שייך בכל סעודה ולא רק באבל. מנהג התימנים שהבוצע מחלק לכל הסועדים את הלחם ורק אז הוא טועם את שלו ואחריו כולם. וזה בכדי שלא יראה כגרגרן.
שאלה: פתקית במילוי דלק בחול המועד: אני מקבל החזר הוצאות על דלק האם מותר לי להוציא פיתקית לאחר מילוי דלק בחול המועד?
תשובה: כתיבה בחול המועד אסורה והדפסה חמורה מכתיבה. אך אם לא תדפיס יהיה לך הפסד ממון, ולכן מותר להדפיס פיתקית מדין דבר האבד.
שאלה: אכילת חמץ לאחר הפסח: אני גננת במקצועי ולא עשיתי מכירת חמץ למוצרים שיש בתוך הגן. האם מותר לאכול אותם או יש לסמוך על מכירת החמץ שרב המושב עשה כי גן ילדים זה מקום ציבורי ולא פרטי? האתר מקסים יישר כח.
תשובה: מכירת החמץ של הרב תועיל במקרה שכתובת הגן צורפה למכירה. וכיון שזה לא כך, החמץ אסור באכילה ובהנאה!! וצריך לזרוק את החמץ הממשי, כגון: ופלים, פסטה, קמח וקוסקוס. לא קופסאות שימורים וממרחים שלא כתוב שהם כשרים לפסח אבל אינם נאסרים ומותרים באכילה ובהנאה.
שאלה: אכילת דגים: לכבוד הרב רציתי לשאול שאלה בקשר לאכילת דגים עם עוד מאכל יחד: 1. מדוע אסור לאכול דגים עם מוצרי חלב ביחד? 2. אם זה בגלל מראית עין (שהדג נראה כמו בשר) אז מפני מה אסור לאכול את הדג עם בשר? 3. האיסור הוא רק באותה צלחת מזלג, או שהאיסור הוא בכלליות (שאסור בכלל באותה המנה לערבב יחדיו? 4. מותר לאכול דג עם ביצה? 5. יש עוד מאכלים שאסורים בעירוב באכילת דגים? 6. מה טעם האיסור? בברכת התורה,
תשובה: טעם האיסור משום חשש סכנה למחלה. דגים ובשר מוזכר בגמרא ולכן נוהגים כול העדות. גבינה ודגים מוזכר בחלק מהפוסקים,האשכנזים וחלק מהספרדים לא נהגו באיסור זה. חלק מהספרדים נהגו באיסור לאוכלם ביחד ובזה אחר זה מותר. דג וביצה - מותר לא אוסרים מעבר למה שנכתב.
שאלה: גם שירים וואקלים?: גם וואקלי? השאלה נשאלה בהמשך לשאלה "שירים בספירת העומר"
תשובה: לדעת ערוה"ש, בספירת העומר אין הבדל בין ווקאלי לאינסטרומנטאלי אלא בין שירי ריקוד שאסורים לשירים אחרים שמותרים.
שאלה: להתחמק ממס על דירה: לרב. אחי רוצה לקנות דירה שנייה ומאחר והוא צריך לשלם מס רכישה, כי יש לו חלק בדירה נוספת עם ההורים שלי של כחצי מהדירה, הוא רוצה להעביר להורים 25 אחוז ולהישאר עם 25 אחוז בדירה המשותפת עם ההורים, כדי לא לשלם מס רכישה בדירה החדשה שמתכון לרכוש. ההורים ישלמו לו בחזרה את ה25 אחוז בכסף בעת מכירת הדירה. האם מותר ואין כאן גזל? מראש!
תשובה: יש להתייעץ עם עורך דין, אם החוק מתיר זאת אין בכך חשש גזל. הרב דניאל לונצר
שאלה: מה מברכים על זיווה?: הרב, רציתי לשאול מה מברכים על זיווה? זה מלאווח עם גבינה צהובה וקטשופ בטוסטר מחבת.(כמו טוסט,פיצה). ויום טוב. אריאל
תשובה: וברכת ד' מזונות, אלא א"כ קובעים עליו סעודה. לבני אשכנז מברכים מזונות רק אם נעשה במחבת. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: היחס בין תורה לעבודה: כידוע בחגיגה פב. נאמר שאב צריך ללמד את בנו אומנות (בימינו מקצוע). ובהמשך אותו עמוד נאמר מפי רבי נהוראי ואיני מלמד את בני אלא תורה. מה היחס בין הדברים? האם אותה ההתנהלות היומיומית של אברכים מסויימים שתורתם אומנותם אך אין בידם מקצוע והם נזקקים לצדקה נכונה?
תשובה: גם בסוף מס' קידושין מובאת מימרתו של ר' נהוראי ושם יש תוספת א"א לעולם בלא בשם וא"א לעולם בלא בורסקאי וכו' כלומר א"א שכולם רק יעבדו, תורה מה תהא עליה? וא"א שכולם רק ילמדו. כיצד העולם יתקיים? ה' חילק כשרונות בעולם יש מסוגלים לזה ויש לזה ואחד המרבה ואחד המעיט ובלבד שיכוון לבו לשם שמים
שאלה: חמץ,קפה ונגיעה: אפריון אשמח לקבל מענה ל4 שאלות קצרצרות: 1. האם מותר לקנות עכשיו חמץ בקיוסקים או בחנויות בבעלות של יהודים שלא עלינו מכרו חמץ במשך כל חג הפסח? 2. כשאני מגיעה להתארח אצל הוריי הגויים מותר לי לשתות אצלם קפה מהמכונה בכוס חד פעמית? 3. מותר לי לחבק ולנשק את אבא שלי הגוי? 4. מותר לי לחבק ולנשק את אח שלי הגוי?
תשובה: 1. זו בעיה. יש לקנות חמץ רק מחנויות שמציגים תעודה מהרבנות שמכרו את החמץ לפני פסח לגוי  חנות שמציגה תעודה כזו אולם ידוע לך שמכרה חמץ בפסח אין לקנות בה חמץ ובנוסף יש לדווח על כך לרבנות המקומית. 2. אם המוצרים כשרים מותר. 3. מותר. עפ"י פסיקת הרב אריאל באתר זה 4. אם מדובר באח גדול ראוי להימנע מלחבק ולנשק. כמו שלא מתאים הדבר בין אחים יהודים. נגיעות רגילות מותרות. כללית יש לזכור שלאחר הגיור הינך יהודיה ומשפחתך גויים ולכן יש לשלב בין כיבוד ההורים והמשפחה לבין התנהגות שמתאימה ליהודי. בהצלחה. הערה: גיורת אסורה להתחתן עם כהן. וכן לא כדאי לקבוע את השם 'כהן' לשם משפחה לגיורת ואם נקבע כך יש לשנותו שלא יחשבו בעתיד שמותר לה להתחתן עם כהן.